Foto: Facebook



UČENICI pakračke srednje škole u pokladni su se utorak maskirali u pionire, Jovanku i Tita. Njih dvadesetak obukli su bijele košulje, crvene marame i "Titovku" te predvođeni 'Titom i Jovankom' prošetali su mjestom.



"Rekli su kako su na ideju došli sasvim slučajno i radi zabave. Kod prolaznika su, kako kažu, izazavali smijeh, a neki su pljesakali i govorili kako je bilo vrijeme da se kapice vrate", piše Compas.com.hr.



No, njihove se maske nisu dopale svima. Danas, desetak dana nakon maškarane povorke na pakračkom je portalu osvanula isprika koju prenosimo u cijelosti:



Isprika za Tita i male pionire



"S obzirom na to da smo prozvani na sva zvona kao grupa pakračkih učenika koja se povodom maškara u školi maskirala u male pionire, Tita i Jovanku, javno se ispričavamo svima koje je naša maska uvrijedila.



Nije nam bila namjera ikome stajati na žulj ili povrijediti ikoga. Nismo se nadali da će biti negativnih komentara kao ni to da je povorka kroz Pakrac prekršajno djelo.



Potaknuti pojedinčnim prijavama pakračkoj policiji kao i prekršajnom sudu, još jednom se ispričavamo svim građanima Pakraca i Hrvatske koje smo nenamjerno uvrijedili.



Hvala 5.bm razred"

Tekst se nastavlja ispod oglasa